
  Esitaja: Narva Linnavalitsus

NARVA LINNAVOLIKOGU

OTSUS

Narva                                                                           ____. september 2008.a. nr _______ 

	Loa andmine koostöölepingu sõlmimiseks Osaühinguga Narva KVP 



1. Asjaolud ja menetluse käik

Narva Linnavalitsuse 22.08.2008.a korraldusega nr 1027-k „Ehitusloa väljastamine“ väljastati ehitusluba Tallinna mnt 55 kaubanduskeskuse hoone püstitamiseks. Korralduse punkti 3.2.1. kohaselt haldusakti kõrvaltingimuseks oli seatud krundi omaniku kohustus esitada ehitusloa väljastajale enne ehitustööde alustamist kokkulepe linnavalitsusega avalikult kasutatava hoone juurdesõidutee ning bussipeatuse ehitamise kohta koos finantseerimise ning projekteerimise ja ehitustööde teostamise graafikuga. 

Vastavalt Narva Linnavalitsuse ja Osaühingu Narva KVP (registrikood 11392658) vahelistele lepingueelsetele läbirääkimistele, kohustub OÜ Narva KVP teostama oma kulul avalikult kasutatava tee 5 Roheline tänav projekteerimis- ja rekonstrueerimistööd, samuti projekteerima ja ehitama kaubanduskeskuse sissesõidutee kuni Narva linnas aadressil Tallinna mnt 63 asuva elamurajoonini ning teostama piki kaubanduskeskuse läänepoolset tiiba asuva allee haljastus- ja heakorrastustööd. OÜ Narva KVP korraldab ühistranspordipeatuse, aadressil Tallinna mnt 57a, projekteerimistööd ning annab Narva Linnavalitsusele üle kooskõlastatud ehitusprojekti. 

Kooskõlastatud ehitusprojekti Narva Linnavalitsusele üleandmise järgselt kohustub Narva linn hüvitama Osaühingule Narva KVP ühistranspordipeatuse projekteerimisega seotud kulud, eelnevalt kokkulepitud ulatuses. Pärast Osaühingu Narva KVP poolsete ülejäänud kohustuste lõplikku täitmist asub Narva linn täitma omapoolseid kohustusi. Narva linn ehitab ühistranspordipeatuse, vastavalt esitatud projektile, ning teostab Tallinna mnt (Tallinna mnt – Tiimani tn ja Tallinna mnt – 5 Roheline tn) sõiduala laiendamisega seotud ehitustööd, sh liikluskorraldusvahendite (valgusfoorid) paigaldamine. Tallinna mnt – Tiimani tn ja Tallinna mnt – 5 Roheline tn lõigu ehitustööd teostatakse Tallinna mnt üldise rekonstrueerimise käigus. Kuna nimetatud ehitustööde eeldatav maksumus ületab Riigihangete seaduses sätestatud riigihanke hankemenetluse korraldamise kohustuse maksumuse piirmäärasid, korraldatakse töövõtja leidmiseks riigihanke hankemenetlus.
2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas valla- või linnasisest ühistransporti ning valla teede ja linnatänavate korrashoidu.
Kohaliku omavalitsuse  korralduse seaduse § 35 lõike 5 järgi vallal või linnal on õigus oma ülesannete täitmiseks sõlmida lepinguid.

Vastavalt kohaliku omavalitsuse korralduse seaduse § 22 lõike 1 punktis 8 sätestatule kuulub laenude ja teiste varaliste kohustuste võtmise otsustamine volikogu ainupädevusse.

3. Otsus

3.1. Lubada Narva Linnavalitsusel, linnapea Tarmo Tammiste isikus, sõlmida Narva linna nimel koostööleping Osaühinguga Narva KVP (registrikood 11392658), vastavalt juurdelisatud lepingu projektile.
3.2. Narva Linnavalitsusel näha 2009. aasta linnaeelarves ette rahalised vahendid koostöölepingust tulenevate kohustuste täitmiseks.

4. Rakendussätted

4.1. Otsus jõustub seaduses sätestatud korras.
4.2. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest. 
Mihhail Stalnuhhin

Narva Linnavolikogu esimees

